उदयपुर. अंबामाता पुलिस ने लाल मगरी क्षेत्र में अधूरे बने मकान पर दबिश देकर डकैती की योजना बनाते हथियारबंद आठ बदमाशों को शुक्रवार तड़के धर दबोचा। बदमाशों के दो साथी पुलिस की घेराबंदी तोड़कर फरार हो गए।
सीअाई राजेंद्र सिंह जैन ने बताया कि अज्ञात व्यक्ति ने फोन पर लाल मगरी के मकान में बदमाशों के होने की सूचना दी थी। इस पर पुलिस ने दबिश देकर धानमंडी निवासी सद्दाम उर्फ कांकरोली पुत्र छोटू मोहम्मद, मुकेश पुत्र शांतिलाल निवासी भीलू राणा बस्ती, मनीष उर्फ मनोज पुत्र जागीरदार मीणा निवासी भीलू राणा बस्ती, आतिफ खान पुत्र आरिफ खान निवासी सवीना, सोहेल अख्तर पुत्र शौकत हुसैन निवासी खेरादीवाड़ा, हमीद पुत्र काले खां निवासी हाथी पोल, पृथ्वी राज पुत्र भैरू लाल सुथार निवासी भीलू राणा, पप्पू पुत्र धर्मा मीणा निवासी भीलू राणा बस्ती को गिरफ्तार किया गया। बदमाशों के दो साथी राकेश पुत्र रूप लाल मीणा व रमेश उर्फ पामणा भाग निकले। पुलिस ने गिरफ्तार किए गए बदमाशों के कब्जे से तलवार, छ़़ुरे, गुप्ती बरामद की।
एक मैगजीन में पांच कारतूस मिले मगर पिस्टल जैसा कोई हथियार नहीं बरामद हुआ। पुलिस ने मामला लूट की योजना बनाने की धारा 399, 402 और आर्म्स एक्ट के तहत दर्ज किया है। पुलिस के मुताबिक पकड़े गए बदमाशों ने लूट की वारदात करने का स्थान या व्यक्ति तय नहीं किया था। वे इस पर चर्चा कर रहे थे कि पुलिस ने धर दबोचा था।
hin_Deva hin_Deva hin_Deva